**NOTĂ INFORMATIVĂ**

la proiectul hotărârii Guvernului

cu privire la asigurarea măsurilor organizatorice şi a condiţiilor necesare

pentru participarea contingentului Armatei Naționale în cadrul Forței Interimare a Națiunilor Unite în Liban.

|  |
| --- |
| **Denumirea autorului**  **şi, după caz, a participanţilor la elaborarea proiectului** |
| Proiectul hotărârii Guvernului cu privire la asigurarea măsurilor organizatorice şi a condiţiilor necesare pentru participarea contingentului Armatei Naționale în cadrul UNIFIL a fost elaborat de către Ministerul Apărării. |
| **Condiţiile ce au impus elaborarea proiectului de act normativ**  **şi finalităţile urmărite** |
| Proiectul hotărârii Guvernului cu privire la asigurarea măsurilor organizatorice şi a condiţiilor necesare pentru participarea contingentului Armatei Naționale în cadrul UNIFIL a fost elaborat în vederea executării Hotărârii Parlamentului nr.184 din 18 noiembrie 2021 „Cu privire la participarea contingentului Armatei Naționale în cadrul Forței Interimare a Națiunilor Unite în Liban”.  Prin participarea contingentului de militari al Armatei Naționale în cadrul UNIFIL sunt urmărite următoarele finalități, rezultate contante și efecte:   * participarea efectivă a Armatei Naționale cu un contingentului de 20 militari în cadrul UNIFIL, începând cu luna august 2022 până la adoptarea deciziei de retragere, contribuind la pacea și securitatea internațională și, în special, menținerea unui mediu pașnic și sigur în Zona de operații UNIFIL (regiunea sudică a Republicii Libaneze la hotar cu Statul Israel); * executarea sarcinilor mandatate în conformitate cu Rezoluția Consulului de Securitate nr.1701/2006 privind situația din Orientul Mijlociu, prelungită până la 31 august 2022 prin aprobarea Rezoluției nr. 2591/2021 din 30 august 2021; * executarea sarcinilor operaționale și de rutină sub controlul tactic (TACCON) al comandantului batalionului italian, fiind transferat controlul operațional (OPCON) comandantului Sectorului Vest al UNIFIL; * îndeplinirea standardelor ONU de performanță pentru personal, echipament și instruire, precum asigurarea îndeplinirii eficientă a sarcinilor mandatate executarea, în conformitate cu Rezoluția nr.2436/2018 privind îmbunătățirea performanței personalului de menținere a păcii; * negocierea și încheierea memorandumuri de înțelegere necesare participării contingentului Armatei Naționale în UNIFIL, precum și înțelegeri tehnice în vederea asigurării logistice necesare participării contingentului Armatei Naționale în UNIFIL; * gestionarea eficientă a resurselor de apărare (personal, financiare și tehnico-materiale) în vederea acoperirii cheltuielilor de personal, achitării îndemnizației, asigurării cu armament individual, muniție și echipament militar, desfășurarea instruirii, asigurării medicale, transportării personalului contingentului și echipamentului, etc.; * obținerea experienței în participarea la misiuni și operații internaționale de menținere a păcii sub egida și conducerea ONU * crearea unui fundament cu perspectiva creșterii contribuției Armatei Naționale cu personal militar la asigurarea păcii și securității internaționale, prin participarea la misiuni internaționale sub egida și conducerea ONU; * creșterea atractivității serviciului militar pentru categoria de sergenți și soldați; * menținerea unei imagini favorabile ale Republicii Moldova la nivel internațional; * gestionarea de către Ministrul Apărării a resurselor financiare recepționate de la Organizația Națiilor Unite pentru rambursarea cheltuielilor de personal și transport; * beneficierea de asistență externă prin programe și proiecte legate de dezvoltarea capabilității de menținere a păcii; |
| **Descrierea gradului de compatibilitate**  **pentru proiectele care au ca scop armonizarea legislaţiei naţionale**  **cu legislaţia Uniunii Europene** |
| Proiectul actului normativ în speţă nu are drept scop armonizarea legislaţiei naţionale cu legislaţia Uniunii Europene şi nu contravine legislaţiei comunitare. |
| **Principalele prevederi ale proiectului**  **şi evidenţierea elementelor noi** |
| În temeiul Hotărârii Parlamentului nr.184 din 18 noiembrie 2021 „Cu privire la participarea contingentului Armatei Naționale în cadrul Forței Interimare a Națiunilor Unite în Liban (UNIFIL)”, contingentul Armatei Naționale va participa în cadrul UNIFIL, în componența forțelor militare italiene, începând cu luna august 2022 până la adoptarea deciziei de retragere a participării contingentului Armatei Naționale la această operație internațională. Contingentului îi va fi repartizată misiunea Protecția Forțelor cu executarea sarcinilor : post de observare (observation post), supraveghere înarmată (armed surveillance), supraveghere dezarmată (unarmed surveillance) și stocuri (stocks).  Totodată, prin art.2 al proiectului de hotărâre se împuternicește Guvernul pentru întreprinderea tuturor acţiunilor organizatorice şi asigurarea condiţiilor necesare pentru participarea contingentului Armatei Naționale în UNIFIL în conformitate cu prescripțiile articolelor 8-9, articolelor 13-23 din Legea nr.219/2015 privind participarea Republicii Moldova la misiuni şi operaţii internaţionale. În mare parte acestea se vor referi la condițiile transferului de autoritate asupra contingentului Armatei Naționale în misiune; prevederi ce țin de respectarea normelor dreptului conflictelor armate; instruirea și echiparea, selectarea și evidența militarilor participanți în misiune; garanții și compensații; finanțarea și aspectele logistice ale participării contingentului Armatei Naționale în misiune; gestionarea resurselor financiare pentru rambursarea cheltuielilor de personal și transport.  Concomitent, Guvernului, la necesitate, va negocia şi încheia memorandumuri de înțelegere necesare participării contingentului Armatei Naționale în UNIFIL, precum și înțelegeri tehnice în vederea asigurării logistice necesare participării contingentului Armatei Naționale în UNIFIL. |
| **Fundamentarea economico-financiară** |
| Din punct de vedere al impactului economico-financiar, sunt estimate cheltuieli din alocațiile bugetare Ministerului Apărării pentru participarea contingentului Armatei Naționale în cadrul UNIFIL în valoare de 12913,057 mii lei anual.  Totodată, participarea în misiunile și operațiile sub egida și conducerea ONU, începând cu 1 iulie 2018, prevede un mecanism de rambursare a cheltuielilor de personal în valoare de 1428 dolari SUA lunar pentru fiecare militar și rambursarea cheltuielilor pentru transportul internațional tur-retur Republica Moldova – Italia – Republica Moldova (odată pe an la oferta prețului minim cu întrunirea cerințelor pentru transportare).  Astfel, sunt estimate resurse financiare recepționate de la Organizația Națiilor Unite sub forma de rambursarea cheltuielilor de personal și pentru transportul internațional tur-retur Republica Moldova – Italia – Republica Moldova în valoare de 7598,087 mii lei anual. În acest scop, Ministerul Finanțelor va deschide un cont special pentru Ministerul Apărării predestinat pentru recepționarea resurselor financiare de la ONU în formă de rambursare a cheltuielilor de personal și pentru transportul internațional.  Respectiv, pentru participarea contingentului Armatei Naționale, alcătuit din 20 militari, în UNIFIL se estimează o diferență dintre cheltuieli și rambursări în valoare de 5314,970 mii lei anual, dintre care 4429,510 mii lei fac parte din cheltuieli directe, iar 885,459 mii lei - cheltuieli indirecte.  În baza calculelor sus-menționate, diferența dintre cheltuielile și rambursările legate de participarea în UNIFIL a contingentului Armatei Naționale, alcătuit din 20 militari, se încadrează în limitele alocațiilor bugetare ale Ministerului Apărării.  \*Pentru calcule s-a folosit cursul valutar la 08.11.2021 pentru 1 dolar SUA = 17,5120 lei MDL și 1 euro = 20,1965 lei MDL. |
| **Modul de încorporare a actului în cadrul normativ în vigoare** |
| Proiectul hotărârii respective se încorporează perfect în cadrul normativ existent, nefiind necesară amendarea acestuia. |
| **Avizarea şi consultarea publică a proiectului** |
| În temeiul prevederilor art. 32 alin. (1) din Legea nr. 100/2017 cu privire la actele normative proiectul hotărârii Guvernului cu privire la asigurarea măsurilor organizatorice şi a condiţiilor necesare pentru participarea contingentului Armatei Naționale în cadrul Forței Interimare a Națiunilor Unite în Liban va fi expediat spre avizare în adresa Ministerului Afacerilor Externe şi Integrării Europene, Ministerului Finanţelor, Serviciului de Informații și Securitate..  Concomitent, în scopul respectării prevederilor Legii nr. 239/2008 privind transparenţa în procesul decizional şi Regulamentului cu privire la procedurile de consultare publică cu societatea civilă în procesul decizional, aprobat prin Hotărîrea Guvernului nr. 967/2016, proiectul de hotărîre a fost plasat pe pagina web oficială a Ministerului Apărării ([*https://www.army.md*](https://www.army.md)), la compartimentul „*Transparenţa Decizională*”, rubrica „*Anunţurile privind iniţierea elaborării deciziei*” şi „*Anunţurile privind organizarea consultării publice*”, precum şi pe platforma guvernamentală [*https://particip.gov.md*](https://particip.gov.md). |
| **Constatările expertizei anticorupţie** |
| Proiectul hotărârii Guvernului cu privire la asigurarea măsurilor organizatorice şi a condiţiilor necesare pentru participarea contingentului Armatei Naționale în cadrul Forței Interimare a Națiunilor Unite în Liban urmează a fi supus expertizei anticorupţie, care va fi efectuată de către Centrul Naţional Anticorupţie. |
| **Constatările expertizei juridice** |
| Proiectul hotărârii Guvernului cu privire la asigurarea măsurilor organizatorice şi a condiţiilor necesare pentru participarea contingentului Armatei Naționale în cadrul Forței Interimare a Națiunilor Unite în Liban urmează a fi supus expertizei juridice, care va fi efectuată de către Ministerul Justiţiei. |

Ministru Anatolie NOSATÎI